Sodba Splošnega sodišča z dne 4. decembra 2018 – Schneider/EUIPO
(Zadeva T-560/16)1
(Javni uslužbenci – Začasni uslužbenci – Notranja reorganizacija služb EUIPO – Premestitev – Pravna podlaga – Člen 7 Kadrovskih predpisov– Interes službe – Bistvena sprememba nalog – Enakovrednost delovnih mest – Prikrita sankcija – Zloraba pooblastil – Pravica do izjave – Obveznost obrazložitve)
Jezik postopka: nemščina
Stranki
Tožeča stranka: Gregor Schneider (Alicante, Španija) (zastopnik: H. Tettenborn, odvetnik)
Tožena stranka: Urad Evropske unije za intelektualno lastnino (zastopnika: A. Lukošiūtė, agent, skupaj z B. Wägenbaurjem, odvetnikom)
Predmet
Predlog na podlagi člena 270 PDEU za razglasitev ničnosti sklepa izvršnega direktorja EUIPO z dne 2. oktobra 2014 o premestitvi tožeče stranke z oddelka „Mednarodno sodelovanje in pravne zadeve“ na oddelek „Operativne dejavnosti“ tega organa.
Izrek
Tožba se zavrne.
Gregor Schneider nosi svoje stroške in naloži se mu plačilo stroškov Urada Evropske unije za intelektualno lastnino (EUIPO).
____________
1 UL C 328, 5.10.2015 (zadeva je bila najprej registrirana pri Sodišču za uslužbence Evropske unije pod številko F-116/15 in nato 1. septembra 2016 prenesena na Splošno sodišče Evropske unije).